
Rămâi fără permis, deși ești nevinovat! Lista actualizată a 
medicamentelor care te „scot pozitiv” la aparatul Drug Test 


Ministerul Sănătăţii a actualizat lista medicamentelor ce pot lăsa șoferii fără 
permis de conducere. 


Ele determină rezultatele fals pozitive ale aparatelor Drug Test. 


Pastilele au substanţe stupefiante 


Sunt pastile care conțin substanţe stupefiante și psihotrope, substanțe care, pe lângă că 
ne pot arăta pozitivi la testările cu aparatul Dru Test, ne pot afecta și capacitatea de 
concentrare la volan. 


Sunt câteva medicamente noi pe listă, precum, Tramadolul, Gerodormul sau Sonlaxul. 
Indicaţia este ca aceste medicamente să fie luate cu reţetă de la medic, potrivit 
observatornews.ro. 


Pentru că tot doctorul este cel care ar trebui să îi explice pacientului reacțiile adverse, dar 
și contraindicaţiile. 


Codul Rutier pune frână șoferilor vârstnici 


Un proiect de lege recent adoptat de Senat la începutul acestui an preconizează o 
modificare semnificativă în acest sens. Conform noilor reglementări, valabilitatea 
permisului auto pentru șoferii în vârstă va fi redusă. 


În cazul șoferilor trecuți de 80 de ani, valabilitatea permiselor scade și mai mult. În 
prezent, în România, valabilitatea permisului de conducere este de 10 ani pentru toţi 
șoferii, fără distincție de vârstă. Dar e pregătește o modificare. 


„Valabilitatea administrativă a permiselor de conducere eliberate pentru vehiculele din 
categoriile AM, Al, A2, A, B, B1 și BE, deţinute de persoane cu vârsta de 70 de ani și 
peste această vârstă este de 5 ani”, se stabilește prin noua lege. 


În paralel, această modificare a legii prevede majorarea valabilității permisului auto la 15 
ani, în cazul șoferilor celorlalți conducători auto, care deţin un permis Categoria AM, A1, 


A2, A, B, B1, și BE. Legea se află, în prezent, în dezbaterea Camerei Deputaţilor, care e 
for decizional. 


Concluzia la care au ajuns specialiști a fost că, după 70 de ani, șoferii ar trebui să 
efectueze mai des controale medicale. 


„Comisia a propus ca testele de stabilire a aptitudinii de a conduce să fie introduse cu o 
frecvenţă, după vârsta de 70 de ani. De exemplu, dacă se poate impune un control 
medical sau un chestionar de autoevaluare. Scopul este de a reduce numărul de șoferi 
care nu sunt apți să conducă și de creștere a siguranţei rutiere”, se arată în propunerea 
Comisiei Europene, conform stiripesurse.ro. 


